ҰҚК арнайы операциясы: Қазақстанда ұйымдасқан қылмыстық топтың 72 мүшесі ұсталды
DATE: 10:27, 06 Қазан 2023 | GMT +5
TITLE: ҰҚК арнайы операциясы: Қазақстанда ұйымдасқан қылмыстық топтың 72 мүшесі ұсталды
URL: https://kaz.inform.kz/news/ukk-arnayi-operatsiyasi-kazakstanda-uyimdaskan-kilmistik-toptin-72-mushes-ustaldi-6fefca/
META: DATE: 10:27, 06 Қазан 2023 | GMT +5
TOTAL WORDS: 116
AUTHOR(S):
TEXT: Бұл туралы ҚазАқпарат ҚР Ұлттық қауіпсіздік комитетінің баспасөз қызметіне сілтеме жасап хабарлайды. Баспасөз қызметінің мәліметтеріне өқарағанда, операция барысында қару мен есірткіні заңсыз сақтауға, бопсалауға, заңсыз көші-қон арналарын ұйымдастыруға және өзге де ауыр қылмыстар жасауға күдікті топтардың 72 мүшесі тергеу амалдарын жүргізу үшін жеткізілді. Топтар өз әрекеттерін Қытаймен, Өзбекстанмен және Қырғызстанмен шекаралас учаскелерде жүзеге асырған. Тінту барысында атыс қаруы оқ-дәрілерімен, ірі ақша қаражаттары, есірткі, сондай-ақ өзге де заттай дәлелдемелер тәркіленді. Тергеу іс-шаралары жүргізілуде. «Қылмыстық-процестік кодекстің 201-бабының 1-бөлігіне сәйкес өзге ақпараттар жария етуге жатпайды», -делінген ҰҚК баспасөз қызметі таратқан ақпаратта. Айта кетейік, осыған дейін Қазақстанда ірі қылмыстық топтарды ұстау операциясы жүріп жатқанын хабарладық. Кейінірек операцияның қай өңірлерде жүргізіліп жатқанын жаздық. Сондай-ақ операция барысында 30 адамның ұсталғаны мәлім болды
